Document ID: 31998D0062

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Δεκεμβρίου 1997 σχετικά με κοινοτική χρηματοδοτική συνδρομή για την εξάλειψη της ψευδοπανώλους των πτηνών στο Ηνωμένο Βασίλειο (Το κείμενο στην αγγλική γλώσσα είναι το μόνο αυθεντικό) (98/62/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 3 παράγραφος 3,
Εκτιμώντας:
ότι σημειώθηκαν κρούσματα της ψευδοπανώλους των πτηνών στο Ηνωμένο Βασίλειο το 1996 και το 1997 7 ότι η εκδήλωση αυτής της νόσου αποτελεί σοβαρό κίνδυνο για τα πουλερικά της Κοινότητας και, για να εξαλειφθεί όσο το δυνατόν ταχύτερα η νόσος αυτή, η Κοινότητα έχει τη δυνατότητα να χορηγήσει χρηματοδοτική αντιστάθμιση για τις απώλειες 7
ότι, μόλις επιβεβαιώθηκε επισήμως η παρουσία της ψευδοπανώλους των πτηνών, οι εθνικές αρχές έλαβαν τα ενδεδειγμένα μέτρα στα οποία περιλαμβάνονται τα μέτρα που απαριθμούνται στο άρθρο 3 παράγραφος 2 της απόφασης 90/424/ΕΟΚ 7 ότι τα μέτρα αυτά κοινοποιήθηκαν από τις αρχές του Ηνωμένου Βασιλείου 7
ότι πληρούνται οι όροι για κοινοτική χρηματοδοτική ενίσχυση 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το Ηνωμένο Βασίλειο δύναται να λάβει κοινοτική χρηματοδοτική βοήθεια λόγω των κρουσμάτων της ψευδοπανώλους των πτηνών που εκδηλώθηκαν το 1996 και 1997. Η κοινοτική χρηματοδοτική συνδρομή ανέρχεται σε:
- 50 % του κόστους, για το Ηνωμένο Βασίλειο, της αντιστάθμισης που χορηγήθηκε για τη σφαγή και την καταστροφή των πουλερικών και των προϊόντων αυτών, κατά περίπτωση,
- 50 % του κόστους, για το Ηνωμένο Βασίλειο, του καθαρισμού και της απολύμανσης των εκμεταλλεύσεων και του εξοπλισμού,
- 50 % του κόστους, για το Ηνωμένο Βασίλειο, της αντιστάθμισης που χορηγήθηκε για την καταστροφή μολυσμένων ζωοτροφών και μολυσμένου εξοπλισμού.
Άρθρο 2
1. Η κοινοτική χρηματοδοτική συνδρομή χορηγείται κατόπιν της υποβολής των δικαιολογητικών εγγράφων και υπό τον όρο ότι έχει τηρηθεί η κοινοτική νομοθεσία στον κτηνιατρικό τομέα.
2. Το έγγραφα που αναφέρονται στην παράγραφο 1 περιλαμβάνουν:
α) επιδημιολογική αναφορά που καλύπτει κάθε εκμετάλλευση στην οποία έχουν σφαγεί πουλερικά. Η αναφορά περιλαμβάνει πληροφόρηση σχετικά με τα ακόλουθα θέματα:
i) μολυσμένες εκμεταλλεύσεις:
- τόπος και διεύθυνση,
- ημερομηνία της υπόνοιας της παρουσίας της νόσου και ημερομηνία της επιβεβαίωσης,
- αριθμός των ζώων που έχουν σφαγεί και καταστραφεί και η σχετική ημερομηνία,
- μέθοδος θανάτωσης και καταστροφής,
- τύπος και αριθμός των δειγμάτων που συλλέχθηκαν όταν υπήρχε υπόνοια παρουσίας της νόσου 7 τα αποτελέσματα των σχετικών εξετάσεων,
- τύπος και αριθμός των δειγμάτων που συλλέχθηκαν και εξετάσθηκαν κατά την απομάκρυνση των πουλερικών από τη μολυσμένη εκμετάλλευση 7 τα αποτελέσματα των σχετικών εξετάσεων,
- πηγή της μόλυνσης, όπως εκτιμάται επί τη βάσει ολοκληρωμένης επιδημιολογικής έρευνας 7
ii) εκμεταλλεύσεις επαφής:
- πρώτη, τρίτη, τέταρτη και έκτη περίπτωση του προηγούμενου σημείου i),
- μολυσμένη εκμετάλλευση (εκδήλωση κρούσματος) με την οποία έχει επιβεβαιωθεί ή υπάρχει υπόνοια επαφής 7 φύση της επαφής 7
β) οικονομική έκθεση στην οποία περιλαμβάνεται κατάλογος των δικαιούχων και η γεωγραφική τους τοποθέτηση, ο αριθμός των ζώων που έχουν σφαγεί, η ημερομηνία σφαγής και ποσό που έχει καταβληθεί.
Άρθρο 3
Το Ηνωμένο Βασίλειο διαβιβάζει τα δικαιολογητικά έγγραφα που αναφέρονται στο άρθρο 2 εντός έξι μηνών, το αργότερο, από την κοινοποίηση της παρούσας απόφασης.
Άρθρο 4
Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και Βορείου Ιρλανδίας.
Βρυξέλλες, 3 Δεκεμβρίου 1997.

Labels: 17
19
6
18
15